UZNESENIE VLÁDY SLOVENSKEJ REPUBLIKY
č. 
z 

k správe o činnosti obcí a vyšších územných celkov v oblasti preneseného výkonu štátnej správy za rok 2003 
Číslo materiálu:		
Predkladateľ:	minister vnútra	

Vláda

A. schvaľuje

       A.1.  správu o činnosti obcí a vyšších územných celkov v oblasti preneseného výkonu     štátnej správy za rok 2003

B. ukladá

ministrovi dopravy, pôšt a telekomunikácií
ministrovi výstavby a regionálneho rozvoja
ministrovi životného prostredia
ministrovi vnútra 
ministrovi školstva 

B. 1.	v spolupráci s predsedom Združenia miest a obcí Slovenska prehodnotiť pripravenosť najmä malých obcí na zabezpečovanie preneseného výkonu štátnej správy a navrhnúť príslušné opatrenia; 

		do 31. decembra 2005

B. 2.	v spolupráci s predsedom Združenia miest a obcí Slovenska upraviť obsah a podmienky realizácie odbornej prípravy zamestnancov obcí na  vzdelávanie. Využiť pri tom v plnom rozsahu združenie tejto činnosti do spoločných obecných úradov;

	 priebežne

B. 3.	v spolupráci s predsedami samosprávnych krajov a s predsedom  Združenia miest a obcí Slovenska vytvoriť účinný systém riadenia a kontroly  výkonu štátnej správy v pôsobnosti  obcí a vyšších územných celkov;

 do 31. decembra 2004
B. 4. 	v spolupráci s predsedom Združenia miest a obcí Slovenska prijať opatrenia na znižovanie počtu podaní, ktoré prechádzajú na vybavenie do ďalšieho roka, na včasnosť a kvalitu  konania a rozhodovania v správnom konaní;

priebežne

B. 5. 	v spolupráci s predsedom Združenia miest a obcí Slovenska v  záujme racionalizácie a ďalšieho skvalitňovania výkonu štátnej správy iniciovať obce  na združovanie ďalších činností do spoločných obecných úradov;

priebežne

B. 6. 	v spolupráci s predsedami samosprávnych krajov a predsedom Združenia miest a obcí Slovenska prijať opatrenia na odstránenie rozporov v podpisovaní delimitačných protokolov, týkajúcich sa preneseného výkonu štátnej správy na obce a vyššie územné celky a na urýchlené podpísanie tých, ktoré doteraz nie sú podpísané.

do 30. septembra 2004

ministrovi vnútra

B.7.	v spolupráci s ministrom dopravy, pôšt a telekomunikácií,    ministrom   výstavby a regionálneho    rozvoja,      ministrom životného prostredia, ministrom   školstva a s predsedom Združenia miest a obcí Slovenska upozorniť obce, vyššie územné celky a orgány špecializovanej miestnej štátnej správy na  zodpovednosť za vykazovanie svojej činnosti v oblasti štátnej správy a za poskytovanie údajov o tejto činnosti;
		
do 31. decembra 2004

B. 8.	v spolupráci s ministrom dopravy,  pôšt a telekomunikácií,    ministrom   výstavby a regionálneho    rozvoja,      ministrom životného prostredia a ministrom školstva informovať vládu o činnosti obcí a vyšších územných celkov  v oblasti preneseného výkonu štátnej správy a o plnení uložených opatrení v rozsahu svojich kompetencií;

každoročne do 30. júna 
C. žiada
   
      predsedu Združenia miest a obcí Slovenska
      a predsedov samosprávnych krajov   

C.1. spolupracovať s ministerstvami pri realizácii úloh uvedených v schválených opatreniach na odstránenie nedostatkov a na zvyšovanie úrovne rozhodovania obcí  o právach, právom chránených záujmoch a o povinnostiach fyzických osôb a právnických osôb a na zvyšovanie úrovne a kvality vzdelávania zamestnancov obcí, ktorí sa podieľajú na príprave rozhodnutí v správnom konaní.

Vykonajú: minister dopravy, pôšt a telekomunikácií
            minister výstavby a regionálneho rozvoja
            minister životného prostredia
            minister vnútra
            minister školstva

Na vedomie: predseda Združenia miest a obcí Slovenska
                      predsedovia samosprávnych krajov